**NÉV**

Cím:

Telefon:

E-mail:

**[intézkedést foganatosító rendőri szerv**

cím]

**Tárgy: Panasz rendőri intézkedés vonatkozásában**

Tisztelt Rendőrkapitányság!

Alulírott, [név (szül. hely idő: an.: lakcím)], az Rendőrségről szóló 1994. évi XXXIV. évi törvény (a továbbiakban: Rtv.) 92. § (2) bekezdése alapján

**panaszt terjesztek elő**

a [intézkedés helye] [dátum] napján [időpont] történt rendőri intézkedéssel szemben, tekintettel arra, hogy az intézkedés sértette az Rtv. 15.§ szerinti arányosság elvét, a 16.§ (1) bekezdésben foglalt kényszerítő eszközök alkalmazásának követelményeit valamint a 61.§ alapján a kényszerítő eszközök alkalmazásának közös szabályait. Jelen panaszt az Rtv. 93/B. § (2) bekezdésében meghatározott határidőben terjesztem elő.

1. **Tényállás**

[előzmények és körülmények minél pontosabb leírása,

ha készült kamerafelvétel annak megjelölése és csatolása a mellékletként,

ha vannak tanúk, az ő nevük, elérhetőségük,

ha látható volt az intézkedő rendőr(ök) igazolványszáma annak megjelölése]

1. **A panasz tárgyává tett jogsértések**

**49. §**(1) A rendőr a szolgálatban rendszeresített, vegyi vagy elektromos sokkoló eszközt, illetőleg rendőrbotot vagy kardlapot alkalmazhat

*a)*a mások vagy saját életét, testi épségét, illetőleg a vagyonbiztonságot közvetlenül veszélyeztető támadás elhárítására,

*b)*a jogszerű rendőri intézkedéssel szembeni ellenszegülés megtörésére.

**59. §**(1)[**\***](https://net.jogtar.hu/jogszabaly?docid=99400034.TV#lbj291idcc6c) Ha a jogellenesen összegyűlt, illetőleg jogellenes magatartást tanúsító tömeg **a szétoszlásra irányuló rendőri felszólításnak nem tesz eleget,** a rendőrség az e fejezetben szabályozott kényszerítő eszközök alkalmazása mellett a tömeggel szemben a következő eszközt, illetőleg intézkedést alkalmazhatja:

*c)*ingerlőgázt,

(2) Az (1) bekezdésben említett eszköz alkalmazására a tömeget **előzetesen figyelmeztetni kell.**

**61. § (1) A kényszerítő eszköz alkalmazására az érintettet - ha az eset körülményei lehetővé teszik - előzetesen figyelmeztetni kell.**

**15. §**(1) A rendőri intézkedés **nem okozhat olyan hátrányt, amely nyilvánvalóan nem áll arányban az intézkedés törvényes céljával.**

**16. §**[**\***](https://net.jogtar.hu/jogszabaly?docid=99400034.TV#lbj137idcc6c)(1) A rendőr kényszerítő eszközt csak a törvényben meghatározott feltételek fennállása esetén, az **arányosság elvének figyelemben tartásával** **alkalmazhat úgy, hogy az nem okozhat aránytalan sérelmet az intézkedés alá vontnak.** **Nincs helye a kényszerítő eszköz további alkalmazásának, ha az ellenszegülés megtört, és a rendőri intézkedés eredményessége enélkül is biztosítható.**

Nem vitatom, hogy a vegyi eszközök célzottan nem irányíthatók, azonban pont ez az oka annak, hogy alkalmazásuk előtt figyelmeztetni kell az érintetteket. Ez ad lehetőséget ugyanis a vétlen embereknek arra, hogy a más ellen akár indokoltan alkalmazott kényszerítő eszköz hatása alól időben ki tudják vonni magukat.

A fent leírtak alapján, meglátásom szerint a rendőrök olyan mértékben sértették meg az arányosság elvét valamint a kényszerítő eszközök alkalmazásának követelményeit, hogy a velem szemben tanúsított fellépésük jogszerűtlen volt. Ezért kérem a tisztelt Rendőrkapitányságot, hogy a panaszomat kivizsgálni szíveskedjenek.

[kelt]

Tisztelettel: